Imtella' Mejju 10, 2021 Żagħżugħ ta' 28 sena mill-Pietà tressaq fil-Qorti akkużat li ħebb għal ufficjal tal-Pulizija u li kellu fil-pussess tiegħu ammont ta' droga kokaina. L-akkużat, Julian Schembri, wieġeb li ma kienx ħati bl-Avukat Franco Debono talab għall-ħelsien mill-arrest tiegħu fejn semma kif huwa skuża ruħu li spiċċa fl-idejn mal-Pulizija. Għalkemm l-Ispettur Saviour Baldacchino oġġezzjona l-Maġistrat Doreen Clarke laqgħet it-talba tad-difiża. Schembri nħeles fuq depozitu ta' €500 ewro, garanzija bankarja ta' €3,000 u bil-kundizzjoni li jrid jiffirma darba fil-ġimgħa fl-għassa tal-Imsida.